Torefasion

Ła torefasion ła ze on prosedimento zenèrego de rostimento, che ła mete na sostansa a alta tenperadura, cusita da dizidratarla, osidarla e in racuanti cazi anca carbonizarla in parte (dipendendo dal grado de torefasion).

Anca ciamada rostatura, rostidura o tostatura, el ze on prosedimento tanto doparà par ła laorasion del tabaco (par sbasarghe el contegnuo de nicotina), de łe samese de caffè, de orzo de tè (inte el spesìfego el tè zało) o de altre piante.

Rostidure

Racuanti torefatori i dòpara nomi par vari gradi de sostatura, cofà "city roast" e "French roast", in baze a łe tenperadure interne de ła samesa de cafè riłevae durante ła rostatura.

Łe risete, anca ciamae "profili de rosto" o "profiłi de torefasion", łe ìndega come otegner łe caraterìsteghe de saori. Tanti fatori ghe połe jutar na persona a determenar el profiło mejo da doparar, cofà ła orìzane del cafè, ła varietà, el modo de laorasion, el contegnuo de umidità, ła densità de łe samese o łe caraterìsteghe aromàteghe vołeste. 

On profiło de torefasion el połe èsar prezentà inte on gràfego andove njien mostrà el tenpo inte on ase e ła tenperadura inte on altro.

El son el ze on bon indegator de tenperadura co ze drio na rostatura. Ghe ze do franzenti de tenperadura ciamai "crepi" che tuti i torefatori i scolta. A sirca 196 ° C (385 ° F), el caffè el farà on promo crack. Sto ponto el ze ciamà "primo crepo", che ne dize che ga tacà na "tostatura lejera". Al primo crepo, na granda cuantità de umidità del caffè ła se ga evaporaà e łe samese łe aumentarà de dimension. Co el cafè el riva a sirca 224 ° C (435 ° F), el fa on "secondo crack", e sto sono el ne dize che ła strutura del cafè ła scumìsia a cołasar. Se ła tostadura ła njien dasada ndar oncora vanti, ła scumisiarà a ciapar łe caratarìsteghe de tostadura e el tacarà pèrdar łe caraterìsteghe orizenałi del cafè.

Ste foto łe mostra canpioni tołesti dal isteso loto de on tìpego cafè verdo braziłegno a vàrie tenperadure de łe samese de cafè co i so nomi traduzesti in vèneto da l'inglezo:

 No rostà frameless|100px , Bizi verdi

Caffè verdo. Łe samese łe połe èsar conservae sirca 12-18 mesi inte on anbiente a clima controłà prima che sia evidente na pèrdita de cuałità.   frameless|100px , Faze de sugadura

Inte ła faze de torefasion łe samese łe sorbise on prosedimento endotèrmego finmente che ła so umidità interiora no ła ze evaporada, segno de ła so prima crepa. Rostatura ciara frameless|100px , Rosto de caneła

On liveło de tostatura racuanto lejero che el se połe ver al primo crack. La dolsesa ła ze sotosviłupada, co prominenti sereałi tostai, aromi erbàsei e na spicada asidità.  frameless|100px , Rosto de New England

Maron ciaro moderà, ma oncora vàrio inte ła so siera. On rosto preferio par racuante spesałità de torefatori, el mete in rezalto caraterìsteghe de orìzane e l'asidità conplesa. Rostatura mèdia frameless|100px , Rosto Merican

Maron mèdio ciaro, sviłupà inte ła prima fessura. L'asidità ła ze lejermente sbasada, ma el caràtaro de orìzane el ze oncora preservà.     frameless|100px , Rosto City

Maron mèdio, comun par ła major parte dei caffè spesałi. Bon par sentir el so caràtaro orizenałe, anca se el rosto el ze evidente.  Rostatura scura frameless|100px , Rosto Full City

Maron mèdio-scuro co josete da seche a picenine o débołi mace de ojo, el caràtaro tostà el ze prominente. Inte el scumìsio de ła segonda crepa, el corpo el ze totalmente sviłupà. frameless|100px , Rosto de Vienna

Maron scuro moderà co lejero ojo in superfise, pì agrodolse, saore de carameło, asidità sminuia. Calsìase caraterìstega orizenałe ła ze stada cavada dal rostimento a sto liveło. frameless|100px , Rosto Fransezo

Maron scuro, lustro co ojo, sfumadure caramełae profonde, asidità sminuia. A ła fin de ła seconda spiera. El caràtaro tostà el ze dominante, resta poco de l'aroma o dei saori caraterìsteghi del caffè., frameless|100px , Rosto Italian

Cuazi nero e sbrełuzegante, i toni bruzai i njien pì distinti, l'asidità cuasi descansełada, el corpo sutiłe.

 Notasion 

Altri projeti

 Linganbi foresti 

Categoria:Cafè